આરોપીઓની પૂછપરછ દરમ્યાન અમેરિકન નાગરિકો પાસેથી લોન ભરપાઇના બહાને ડરાવી-ધમકાવી પૈસા પડાવતા હતા. એકાદ મહિનાથી આ કોલ સેન્ટર તેઓએ શરૂ કર્યું હતું. જેકી શેખ અને તારીક હાશ્મી નામની બે વ્યક્તિ અા કોલ સેન્ટર ચલાવતી હતી. બંને કોલ સેન્ટરોના દરવાજા અંદરથી બંધ રાખવામાં અાવતા હતા. દરેક કર્મચારીને એક કોડવર્ડ અાપ્યો હતો. ફોન કરીને એ કોડવર્ડ અાપે તો જ કોલ સેન્ટરનો દરવાજો ખોલવામાં અાવતો હતો. પોલીસે જ્યારે દરોડો પાડ્યો ત્યારે દરવાજો તોડીને અંદર પ્રવેશ કરવો પડ્યો હતો. પોલીસે હાલ આરોપીઓએ લીડ ક્યાંથી મેળવી હતી તેમજ વોઇપ કોની પાસેથી મેળવ્યું હતું તેની તપાસ આરંભી છે.